Държавен вестник, бр. 36, 2019 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  36
№ 
по 
ред
Наименование
8.
Сметна палата
9.
Центрове за спешна медицинска помощ
10. Национален център и районни центрове по 
трансфузионна хематология
11. Национална здравноосигурителна каса
“
§ 8. Приложение № 3 към чл. 4, ал. 1, т. 4 
се отменя.
Заключителна разпоредба
§ 9. В срок три месеца от влизането в 
сила на постановлението възложителите по 
т. 58 – 72 от приложение № 1 предприемат 
необходимите правни и организационни мерки 
за регистрацията на ръководените от тях ад-
министрации в СЕВОП и привеждат вътреш-
ните си правила за възлагане на обществени 
поръчки в съответствие с разпоредбите на 
това постановление.
Министър-председател:  
Бойко Борисов
Главен секретар на Министерския съвет:  
Веселин Даков
3322
ПОСТАНОВЛЕНИЕ № 93 
ОТ 25 АПРИЛ 2019 Г.
за приемане на Наредба за критериите за 
определяне на университетски болници
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за кри-
териите за определяне на университетски 
болници.
Заключителна разпоредба
Параграф единствен. Постановлението 
влиза в сила от деня на обнародването му в 
„Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
НАРЕДБА
за критериите за определяне на универси­
тетски болници
Чл. 1. (1) С тази наредба се определят крите-
риите, на които трябва да отговарят лечебните 
заведения или техните клиники, или отделения, 
за да придобият правата на университетски 
болници/клиники или отделения.
(2) Университетските болници могат да 
бъдат многопрофилни или специализирани 
болници, в които се осъществяват дейности 
по всяко от следните направления:
1. клинично обучение на студенти и докто-
ранти по медицина и/или дентална медицина, 
и/или фармация;
2. клинично обучение на студенти по спе-
циалности от професионално направление 
„Здравни грижи“;
3. следдипломно обучение на лекари, 
лекари по дентална медицина, фармацевти, 
специалисти по здравни грижи.
Чл. 2. (1) За да бъде определена за универ-
ситетска, многопрофилната болница по чл. 1, 
ал. 2 трябва да отговаря на следните критерии:
1. да е получила одобрение от министъра 
на здравеопазването по чл. 90, ал. 2 от Закона 
за лечебните заведения;
2. да има сключен договор с висше училище 
за обучение на студенти от професионални 
направления „Медицина“ и/или „Дентална 
медицина“, и/или „Фармация“ и „Здравни 
грижи“ и специализанти в системата на здра-
веопазването;
3. броят на лекарите, заемащи академична 
длъжност, да съставлява най-малко 10 на сто 
от лекарите, заемащи длъжност по трудово 
правоотношение в болницата;
4. лекарите, заемащи академичната длъж-
ност „доцент“ или „професор“, работещи в 
болницата, да са най-малко 10 на сто от ле-
карите, заемащи академична длъжност;
5. най-малко 20 на сто от студентите, 
обучаващи се във висшето училище по спе-
циалностите от регулираните професии от 
професионални направления „Медицина“, 
„Дентална медицина“, „Фармация“ и „Здравни 
грижи“, през последните две години да са 
провеждали практическата си подготовка в 
болницата;
6. най-малко 10 на сто от лекарските 
длъжности в структурите на болницата по 
специалностите, за които е получила одобрение 
да обучава специализанти, да са за лекари-
специализанти, разпределени в съответните 
клиники и/или отделения;
7. най-малко пет докторанти да провеждат 
обучението и изследователската си дейност 
в болницата.
(2) За да бъде определена за университет-
ска, специализираната болница по чл. 1, ал. 2 
трябва да отговаря на следните критерии:
1. критериите по ал. 1, т. 1 – 4 и 6;
2. най-малко 20 на сто от студентите, обу-
чаващи се във висшето училище по специал-
ностите от регулираните професии от профе-
сионални направления „Медицина“, „Дентална 
медицина“, „Фармация“ и „Здравни грижи“, 
през последните две години да са провеждали 
в болницата практическата си подготовка 
по учебната дисциплина (специалността), по 
която е специализирана болницата;
3. най-малко двама докторанти да про-
веждат обучението и изследователската си 
дейност в болницата.